CELEX: 62008CN0481
Language: el
Date: 2008-11-10 00:00:00
Title: Υπόθεση C-481/08 P: Αναίρεση που άσκησε στις 10 Νοεμβρίου 2008 η Alcon Inc. κατά της αποφάσεως που εξέδωσε το Πρωτοδικείο (τέταρτο τμήμα) στις 10 Σεπτεμβρίου 2008 στην υπόθεση T-106/07: Alcon Inc. κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)

24.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/15
            
         Αναίρεση που άσκησε στις 10 Νοεμβρίου 2008 η Alcon Inc. κατά της αποφάσεως που εξέδωσε το Πρωτοδικείο (τέταρτο τμήμα) στις 10 Σεπτεμβρίου 2008 στην υπόθεση T-106/07: Alcon Inc. κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   (Υπόθεση C-481/08 P)
   (2009/C 19/26)
   Γλώσσα διαδικασίας: η αγγλική
   Διάδικοι
   
      Αναιρεσείουσα: Alcon Inc. (εκπρόσωπος: M. Graf, Rechtsanwalt)
   
      Αντίδικοι κατ' αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), *Acri.Tec AG Gesellschaft für ophthalmologische Produkte
   Αιτήματα της αναιρεσείουσας
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την αναιρεσιβαλλομένη απόφαση και να ακυρώσει την προσβαλλομένη απόφαση του ΓΕΕΑ,
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Λόγοι αναιρέσεως και κύρια επιχειρήματα
   Η αναιρεσείουσα ισχυρίζεται ότι η αναιρεσιβαλλομένη απόφαση πρέπει να εξαφανισθεί για τους εξής λόγους:
   
               —
            
            
               Παραμόρφωση πραγματικών περιστατικών και αποδεικτικών στοιχείων, δεδομένου ότι οι οικείοι καταναλωτές είναι οι μέσοι καταναλωτές. Τούτο αποτελεί νομικό ζήτημα το οποίο πρέπει να επιλυθεί από το Δικαστήριο, ακόμη και οσάκις ο σχετικός ισχυρισμός έχει προβληθεί το πρώτον κατά την προφορική διαδικασία, «da mihi facta, dabo tibi ius».
            
         
               —
            
            
               Εσφαλμένη εφαρμογή και ερμηνεία του άρθρου 8, παράγραφος 1, στοιχείο β', του κανονισμού 40/94 (1) και παραμόρφωση πραγματικών περιστατικών και αποδεικτικών στοιχείων, δεδομένου ότι, προφανώς, ελήφθη υπόψη η προφορά των σημάτων «BioVisc» και «DUOVISC» μόνο στην αγγλική και όχι στη γαλλική γλώσσα.
            
         
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1).